Assassination Attempt on Iraqi prime minister বাগদাদত ইৰাকৰ প্ৰধানমন্ত্ৰীৰ বাসভৱনত ড্ৰোণ আক্ৰমণ; নিৰাপত্তা বেষ্টনী ভাঙি হত্যাৰ প্ৰচেষ্টা!
Assassination attempt on Iraqi prime minister দেওবাৰে পুৱাই বাগদাদত ইৰাকৰ প্ৰধানমন্ত্ৰীৰ বাসভৱনত ড্ৰোণ আক্ৰমণৰ ঘটনা সংঘটিত হয়। বিস্ফোৰক ভৰ্তি এখন ড্ৰোণে ইৰাকৰ প্ৰধানমন্ত্ৰী মোস্তাফা আল-কাদিমীৰ বাসভৱনলৈ লক্ষ্য কৰি উৰি আহে।
প্ৰাথমিকভাৱে, এই ড্ৰোণ আক্ৰমণ প্ৰধানমন্ত্ৰী মোস্তাফা আল-কাদিমীক হত্যা কৰাৰ এক প্ৰচেষ্টা বুলি অনুমান কৰা হৈছে।
বাতৰি অনুসৰি, প্ৰধানমন্ত্ৰী কাদিমী বৰ্তমান সুৰক্ষিত হৈ আছে বুলি ইৰাকৰ সামৰিক বাহিনীয়ে জানিবলৈ দিছে।
সেনাৰ বিবৃতিত কোৱা হৈছে যে বাগদাদৰ সুৰক্ষিত গ্ৰীণ জ'নত প্ৰধানমন্ত্ৰী গৰাকীৰ বাসভৱনলৈ লক্ষ্য কৰি আক্ৰমণ চলোৱা হয়।
চৰকাৰী সূত্ৰই সদৰী কৰা মতে প্ৰধানমন্ত্ৰীৰ বাসভৱনত কমেও এটা বিস্ফোৰণ সংঘটিত হৈছে যদিও প্ৰধানমন্ত্ৰী কাদিমী সুৰক্ষিত অৱস্থাত আছে।
ঘটনাৰ পাছত এতিয়ালৈকে কোনো সংগঠনে এই আক্ৰমণৰ ঘটনাৰ দায়িত্ব স্বীকাৰ কৰা নাই। বাগদাদৰ গ্ৰীণ জ'ন অঞ্চলত চৰকাৰী ভৱনৰ লগতে বিদেশী দূতাবাস আছে আৰু এইটো সকলো সময়তে নিৰাপত্তা বেষ্টনীৰে ঘেৰি থোৱা থাকে।
উল্লেখ্য যে ইৰাণৰ সৈতে সম্পৰ্ক গঢ়ি তোলা সশস্ত্ৰ বিদ্ৰোহী গোটৰ সমৰ্থকসকলে শেহতীয়াকৈ গ্ৰীণ জ'নৰ সমীপত বিক্ষোভ প্ৰদৰ্শন কৰি আহিছে। তেওঁলোকে বিগত মাহৰ সাধাৰণ নিৰ্বাচনৰ ফলাফলৰ বিৰোধিতা কৰি এইদৰে প্ৰতিবাদ সাৱ্যস্ত কৰি আছে।
অৱশ্যে আজিৰ ড্ৰোণ আক্ৰমণৰ ঘটনাৰ সৈতে এই বিদ্ৰোহী গোটসমূহৰ কিবা যোগসূত্ৰ আছে নে নাই তাৰ অনুসন্ধান চলাই থকা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
